projecte-aina/catalan_government_crawling huggingface dataset:
És una aplicació de missatgeria per enviar text, fotos, vídeos i arxius de qualsevol tipus (doc, zip, mp3...)
Es poden crear grups fins a 200.000 persones o canals públics quan es necessita fer difusió a audiències il·limitades.
Els canals tenen alies i qualsevol persona el pot trobar a través de les cerca de Telegram i unir-s'hi.
Els missatges que s'hi envien tenen un comptador de visites que s'actualitza quan el missatge es llegeix, incloses les còpies que es reenvien.
Ofereix informació de servei generalista amb un estil clar, atractiu i desenfadat que connecta amb la part més emocional de l'usuari: https://t.me/gencat
Servei gratuït que funciona com a complement de l'atenció telefònica del 012, amb les úniques limitacions derivades de la pròpia naturalesa d'aquest canal, com per exemple consultes complexes o que puguin vulnerar la protecció de dades personals: https://t.me/gencat012
Basats en una funcionalitat que localitza el centre sanitari (hospitals i ambulatoris), la farmàcia o la comissaria de policia més propera segons la ubicació de l'usuari o la que indiqui expressament: https://t.me/equipamentsbot
Interacció a través de Telegram basada en un arbre de respostes predefinides que simula mantenir un diàleg intel·ligent i personalitzat amb els ciutadans sobre serveis i notícies que els puguin interessar: https://t.me/estirabot
Captura de pantalla de la pàgina d'inici de l'aplicació gencat
L'app gencat aplega, a mode de directori, els serveis de la Generalitat disponibles per a mòbils (tan aplicacions pròpies de cada sistema operatiu com webs optimitzades).
La funcionalitat més destacada són les subscripcions personalitzades per rebre avisos en cas d'episodis de contaminació ambiental amb restriccions de trànsit; o bé, en situacions d'emergència segons la ubicació de la persona o les zones d'interès que hagi configurat.
Facebook és la plataforma social -amb més usuaris actius actualment- pensada per comunicar i compartir informació, fotografies, vídeos i enllaços.
La pàgina és l'única opció per a les institucions i per als òrgans que les constitueixen, ja que Facebook atribueix un caràcter diferencial a les organitzacions de tot tipus per distingir-les dels perfils personals.
S'hi publica el contingut més destacat del dia, ja sigui la novetat en un servei, un tràmit o una jornada especial en quant a efemèride, Dia Mundial...
Captura de pantalla d'una publicació al compte de Facebook de gencat
Amb Instagram, els usuaris poden publicar, veure i compartir imatges i vídeos.
Per la seva facilitat d'ús, es considera la principal plataforma on compartir imatges, i els joves en són els principals usuaris.
Les publicacions a Instagram (fotos, vídeos, retransmissions en directe...) poden fer-se en el mur del propi perfil o bé en format història (story).
La particularitat d'aquest format complementari a l'original és que difon un contingut efímer i fresc que desapareix al cap de 24 hores.
Part de l'èxit de les històries prové especialment de les funcionalitats interactives que ofereix: filtres fotogràfics, diferents tipografies i colors del text, gifs, enquestes, música, mencions, etc. Tot i que se n'ha de fer un ús moderat per no saturar ni treure valor al contingut de base.
Els temes que s'hi tracten són sobretot els relacionats amb la història, la cultura i les arts escèniques.
També qualsevol contingut noticiable dels diferents àmbits (salut, treball, educació, tecnologia...) en què el col·lectiu de joves es vegi directament implicat.
Dos exemples de publicacions: captures de pantalla d'una enquesta en una història i un vídeo en una publicació
Twitter és una plataforma per publicar missatges curts (fins a 280 caràcters) i conversar amb altres usuaris.
S'hi publiquen fets noticiables o d'última hora (agenda, emergències...) sobre el servei a la ciutadania i informació de tràmits d'ampli abast.
També es fa referencia a dies mundials o efemèrides que sacsegin la consciència ciutadana i s'hi retransmeten esdeveniments.
Els continguts es formulen de manera que afavoreixin la conversa i interacció amb els usuaris.
Llançament de pregunta en obert.
El blog explica els projectes d'atenció ciutadana que s'aborden a la Generalitat.
Aquests projectes han de ser fruit d'un procés d'innovació o bé d'un canvi organitzatiu, normatiu o tecnològic que, directament o indirectament, aporten una millora a la ciutadania.
Les històries que s'hi narren es plantegen i argumenten de manera que fomentin el debat i generin converses amb els lectors.
El butlletí recull informació dels serveis de més valor o amb més impacte per a la ciutadania que s'han difós per altres canals al llarg del mes.
Cada número que es publica actua com a índex de continguts i proporciona enllaços cap a la font concreta on resideix el detall de la informació.
Abans de l'enviament, és important definir un assumpte pel butlletí que convidi a la lectura.
Captura de pantalla de la bústia de contacte del web gencat.cat
És un formulari web amb el qual la ciutadania pot sol·licitar-nos informació, aportar suggeriments o formular queixes sobre qualsevol dels serveis de l'Administració de la Generalitat.
Substitueix les adreces electròniques personals i, l'eina de gestió que hi ha pel darrere garanteix la traçabilitat de les consultes, que es responen seguint uns criteris corporatius.
Captura de pantalla del web gencat.cat
El web esdevé la base de referència (la pista d'aterratge) per a la informació que es dona en altres canals (OAC, xarxes, telèfon...).
S'hi ofereixen, de forma pràctica i empàtica, continguts relatius als serveis de l'Administració.
Cal revisar contínuament l'actualització i utilitat de la informació publicada, però també que la navegació pel web sigui intuïtiva i usable i els continguts accessibles.
Si es compleixen aquestes tres premisses millora la qualitat del web i el posicionament en les pàgines de resultats del cercadors.
L'analítica digital és clau per conèixer quins són els interessos i com naveguen les persones que visiten el web, i facilita la presa de decisions sobre què cal mantenir publicat i a on.
Les eines d'avaluació automàtica de l'accessibilitat serveixen per detectar les barreres que limiten, en més o menys grau, la consulta i la interacció amb el web a persones amb alguna discapacitat o en un context determinat.
La definició d'uns criteris de gestió interna de les pàgines i els actius digitals repositats en el gestor de continguts n'optimitza el rendiment i facilita el manteniment general del web.
La Guia de serveis mòbils de la Generalitat de Catalunya estableix unes pautes comunes per a la incorporació d'iniciatives mòbils en l'estratègia corporativa de la Generalitat.
Té per objectiu informar els organismes de la Generalitat sobre com s'ha d'enfocar la mobilitat i fer aplicar els criteris per posar a disposició de la ciutadania un nou servei mòbil.
Des de la Direcció General d'Atenció Ciutadana es convoca les diferents unitats i professionals que es dediquen a l'àmbit d'atenció ciutadana a Catalunya.
És un nou format de trobades per posar en contacte servidors públics de totes les administracions radicades a Catalunya.
S'ofereixen recursos, eines i trucs per atendre millor la ciutadania:
➡️ digitalment (web, xarxes, missatgeria, mòbils)
El model de relació de la Direcció General d'Atenció Ciutadana amb l'organització es basa en una metacomunitat, integrada per diferents grups i equips de treball.
L'objectiu d'aquest model és coordinar esforços i generar sinergies estratègiques per optimitzar l'atenció a la ciutadania.
La metacomunitat està formada per tots els coordinadors d'atenció ciutadana, tots els interlocutors funcionals de cada eina o servei i tota la comunitat d'usuaris de cada eina o servei.
En el cas que el contingut que es mostra a Google ja no existeixi o hagi estat modificat, és possible sol·licitar l'eliminació de l'URL dels resultats de cerca de Google amb l'eina dels Webmaster tools Remove outdated content (Elimina el contingut obsolet).
El procediment estàndard i recomanat per desindexar els URLs de Google, és utilitzant el tag 'noindex' dins de la mateixa pàgina.
No obstant això, és possible demanar la desindexació (temporal) mitjançant l'eina de Google Search Console.
Per demanar l'eliminació del contingut obsolet dels resultats de cerca de Google cal:
Pas a pas amb imatges per desindexar continguts a Google.
La integració dels tràmits a un nou web permet disposar al menú de navegació de l'opció "Tràmits".
D'aquesta manera, es pot accedir als tràmits de l'organisme responsable del web a través de la navegació temàtica, dels filtres per tipus i per perfil.
La integració incorpora, a més, el cercador que obté resultats de tràmits de l'organisme en qüestió.
Es tracta d'un cercador que interpreta el llenguatge natural.
Per configurar la integració d'aquesta peça al vostre web, us heu de posar en contacte amb el vostre proveïdor.
Pel que fa a la integració del cercador, podeu fer també la sol·licitud enviant un correu a la bústia [EMAIL].
Alhora, també disposeu del Manual per a la integració de tràmits a portals GECO+.
Per descarregar imatges de domini públic podeu accedir al Banc d'Imatges de la Generalitat o, si no hi teniu accés, podeu cercar les imatges al cercador gencat.
Les imatges que siguin de domini públic tindran un botó per descarregar-les en alta resolució.
La Generalitat de Catalunya també disposa d'un banc d'imatges pròpies de diferents àmbits en obert a Flickr.
Se'n pot fer ús lliure d'aquestes imatges, sempre que no se'n desnaturalitzi la informació.
La unitat o entitat promotora que volen posar en marxa un butlletí ho ha de sol·licitar a la DGAC mitjançant el formulari d'autorització.
Aquesta sol·licitud ha d'anar signada per el/la secretari/a general i l'ha d'enviar el Coordinador/a d'Atenció Ciutadana (CAC) del seu departament a la bústia [EMAIL].
Com a criteri general, tots els butlletins de gencat han de complir amb les següents premisses:
Un cop la DGAC dona el vistiplau, l'alta del butlletí GECO+ a la solució corporativa Butlletins gencat es gestiona a través de suport gencat.
Si es tracta de butlletins que exerceixen de distribuïdors de continguts que ja existeixen en altres canals (web, notícies...) només s'ha de mantenir el darrer butlletí.
En canvi, si es tracta de butlletins autocontinguts, és a dir, que el contingut només existeix al butlletí, es conserva el darrer any.
Per tal que les dades d'un determinat web o aplicació puguin ser recollides i analitzades per Analítica gencat cal prèviament haver inclòs al codi font de les pàgines la marca corresponent.
Alhora, cal que Suport gencat doni d'alta el nou projecte a Google Tag Manager i configuri les propietats i vistes corresponents a Google Analytics.
Per iniciar aquest procediment el responsable funcional del projecte ha d'enviar una petició a Suport gencat, obrint un tiquet o enviant un correu electrònic a [EMAIL].
La sol·licitud també la pot formular el responsable departamental de la solució d'analítica, que en tot cas és qui sempre ha de validar les peticions de noves altes que es tramitin en l'àmbit del propi departament.
El procediment de marcatge depèn de la tecnologia amb la que estiguin construïts els webs i aplicacions:
Quan es vol crear o transformar un web, la unitat o entitat promotora ho ha de sol·licitar a la Direcció General d'Atenció Ciutadana, mitjançant el formulari de sol·licitud.
Aquesta sol·licitud ha d'anar signada pel secretari general i l'ha d'enviar el coordinador d'atenció ciutadana (CAC) del departament corresponent a la bústia [EMAIL]
Paral·lelament també cal que es posi en contacte amb el proveïdor del servei.
Abans, però, cal haver fet una anàlisi dels webs corporatius existents per descartar que la nova iniciativa web no es pot incloure en algun d'aquests.
En la majoria de casos, sumar (o integrar) continguts en comptes de crear un web nou comporta avantatges:
Una de les primeres grans tasques que s'han d'abordar en el moment de plantejar-se el llançament d'una nova iniciativa web, (o bé en la redefinició d'una iniciativa existent), és la definició estratègica i conceptual, en la qual es pretén "donar forma" a la iniciativa web des d'un punt de vista estratègic i de negoci.
Bona part d'aquestes tasques poden ser contractades a empreses especialitzades, que s'encarreguen d'analitzar una institució, definir arbres de continguts, arquitectures de la informació i prototips funcionals, així com plantejar el disseny i maquetació finals.
L'obertura d'un nou perfil oficial a les xarxes socials es duu a terme en paral·lel entre la Direcció General d'Atenció Ciutadana (DGAC) i la unitat que el demana.
Cal que el nou perfil resolgui necessitats comunicatives de la unitat envers la ciutadania i que alhora encaixi dins l'estratègia comunicativa global de la Generalitat.
És per això que es demana un procés previ de reflexió abans de sol·licitar-ne l'obertura.
La sol·licitud s'ha de fer arribar al correu [EMAIL].
S'ha d'enviar a la DGAC el formulari de sol·licitud d'alta d'un nou perfil a les xarxes socials, que ha de signar el secretari general del departament corresponent.
Si el departament decideix que el nou perfil no formi part de la primera anella i que formi part de la segona, no cal enviar el formulari d'alta a la DGAC.
Aquest requisit obliga la persona responsable de la unitat i la responsable de xarxes del departament a parlar amb anterioritat sobre la idoneïtat del perfil dins l'estratègia comunicativa del departament.
Cal que la unitat sol·licitant tingui molt clars els aspectes previs a l'obertura del perfil.
La DGAC, a partir de les indicacions pertinents del Departament de la Vicepresidència i d'Economia i Hisenda i conjuntament amb el departament, convenen si cal finalment obrir-lo.
En el cas que no es cregui oportú, es poden plantejar solucions, com per exemple la publicació de missatges amb l'etiqueta de la unitat des d'altres perfils del departament.
Sabies que ara pots consultar les dades d'activitat dels canals oficials de la Generalitat de Catalunya a les xarxes socials?
Només necessites un ordinador o un dispositiu mòbil i ganes d'investigar.
Et trobaràs un web amb les dades disponibles de més de 250 canals de Twitter, 80 pàgines de Facebook i 20 blogs.
En total sumen més de 25.000 tuits mensuals i 4.000 entrades a Facebook.
Dades d'activitat dels serveis digitals
Web oficial de la Generalitat de Catalunya
Conjunt de principis elementals que conformen la línia gràfica de gencat.
Com sol·licitar la creació o redisseny d'un nou web.
Pautes per crear webs basats en l'experiència d'usuari.
El domini gencat, com sol·licitar-lo, tipus de dominis, nomenclatura i tipus de dominis.
Informació obligatòria sobre protecció de dades, propietat intel·lectual, reutilització de la informació...
La Guia web és l'eina que regula els usos, l'edició de continguts i l'estil per elaborar webs dins l'entorn gencat.
Els webs del domini gencat.cat s'han d'adaptar al disseny de gencat i han de seguir les guies d'estil i les pautes establertes a Identitat Corporativa.
El gestor de continguts corporatiu és GECO+, basat en la tecnologia OpenCMS.
Documentació disponible per conèixer com funciona el gestor de continguts, com crear webs de servei...
Les Administracions estan obligades a complir amb el nivell AA d'accessibilitat als webs.
L'analítica web recull l'activitat dels ciutadans en la seva interacció i navegació pels webs
Eines per garantir la qualitat dels webs de la Generalitat.
La guia vol ajudar a explorar les dades, analitzar-les i explicar-les gràficament.
És una eina adreçada als departaments i organismes de la Generalitat, però també a la ciutadania.
El Programa d'Identitat Corporativa ha publicat unes pautes gràfiques per elaborar gràfics i taules.
Vocabulari sobre visualització de dades en català, castellà i anglès publicat pel TERMCAT.
Tràmits gencat és el catàleg de tràmits de la Generalitat de Catalunya on es recull la informació de tots els tràmits de la Generalitat.
La solució tecnològica per als tràmits electrònics és el framework GSIT.
Manuals i documentació relacionada amb la redacció i integració de tràmits als portals GECO+.
Política de protecció de dades de tràmits gencat
El Banc d'Imatges de la Generalitat de Catalunya és l'eina per a la gestió d'imatges i vídeos que s'utilitzen per a les publicacions corporatives.
Us heu de posar en contacte amb suport gencat mitjançant l'adreça electrònica [EMAIL]
El Banc Iconogràfic de la Generalitat de Catalunya (BIG) és l'eina corporativa de gestió, catalogació i publicació de continguts audiovisuals.
Manuals i documentació relacionats amb la gestió de les imatges i vídeos.
Especificacions tècniques per triar imatges de qualitat per a repositoris.
Formularis gencat és la solució de recollida de dades de formularis de la Generalitat de Catalunya.
L'alta d'un departament o organisme a la solució es gestiona a través de suport gencat i requereix el vist i plau de la DGAC.
Com i per a què s'utilitza aquest servei.
La solució tecnològica per als formularis és el gestor corporatiu GECO+.
Manuals per a la creació de formularis i la integració al gestor corporatiu GECO+.
Política de protecció de dades per al servei de Formularis gencat
Què és el gestor de consultes i la bústia de contacte i per a què s'utilitzen
La solució corporativa és la plataforma de tramitació GSIT
Manuals, guies i plantilles necessàries per a la gestió de la bústia de contacte i el gestor de consultes.
Accés restringit per a usuaris del servei.
Actualment es publiquen informes de l'activitat mensual al grup de treball del sharepoint de la bústia de contacte.
Accés restringit als usuaris del servei.
Política de protecció de dades per al servei de la bústia de contacte.
Solució corporativa integrada a l'entorn gsit que permet planificar els fluxos d'atenció a les oficines d'atenció presencial.
El servei s'adreça a tota oficina on es faci atenció presencial per part de treballadors Públics de la Generalitat.
La plataforma de tramitació gsit és la solució tecnològica que utilitza aquest servei.
Manuals i guies necessàries per posar en marxa el servei de cita prèvia.
Accés restringit als usuaris de l'eina.
Actualment es publiquen periòdicament informes al grup de treball del sharepoint de la cita prèvia.
Accés restringit als usuaris del servei.
Conjunt d'oficines que presten servei de cita prèvia.
Política de protecció de dades per al servei de la cita prèvia.
El cercador de gencat és una eina d'indexació de continguts basada en el motor de cerca de Google.
La gestió per sol·licitar el servei es fa des de suport gencat.
És necessari que la DGAC doni el seu vistiplau.
Està basat en una solució híbrida entre Algolia i ManifoldCF.
Manual que explica el funcionament de l'eina i quins continguts es poden indexar.
Solució corporativa que permet a la ciutadania subscriure's als butlletins electrònics de diferents organismes de la Generalitat de Catalunya.
Cal sol·licitar-ne l'autorització a la Direcció General d'Atenció Ciutadana a través d'un formulari normalitzat.
La Guia web és l'eina que regula els usos, l'edició de continguts i l'estil per elaborar butlletins dins l'entorn gencat.
El gestor de continguts per maquetar els butlletins és GECO+, basat en la tecnologia open CMS.
Per a l'enviament i gestió, s'utilitza l'eina de butlletins.
Manuals i guies per a la creació i gestió de butlletins.
S'accedeix a les estadístiques del butlletí des de l'administració de l'eina de Butlletins gencat.
Accés restringit per a usuaris de l'eina.
Política de protecció de dades per al servei de la subscripció a butlletins.
La comunicació telefònica és un element d'immediatesa i de proximitat entre persones i organitzacions.
S'estableix una relació personal i verbal, al marge de la distància.
Una relació que pot ser molt necessària per gestionar emocions quan es tracta d'atendre determinades necessitats.
En una empresa de serveis, des d'un punt de vista qualitatiu, tot és comunicació.
Tanmateix, l'atenció telefònica no té elements de comunicació visual, ni suport físic.
Per tant, la comunicació qualitativa d'aquest canal se centra bàsicament en quatre aspectes:
El servei d'atenció telefònica de la Generalitat es presta a través del telèfon 012.
Ara bé, tota la xarxa de telèfons públics de la Generalitat (oficines d'atenció presencial, centraletes, telèfons directes...) són potencials telèfons d'atenció ciutadana i cal tenir-ho en compte, ja que, si no es fa una atenció prou eficient, s'inicia un procés innecessari d'insatisfacció.
Un únic telèfon d'atenció ciutadana: el 012
Des de l'any 2013, tots els telèfons que ofereixen atenció ciutadana de la Generalitat es centralitzen en el 012, segons l' Acord de Govern que es va aprovar el 16 d'abril de 2013.
La Generalitat també disposa d'altres telèfons especialitzats i corporatius com són:
La imatge corporativa del 012 ha de seguir les guies d'estil i les pautes establertes a Identitat Corporativa.
L'objectiu d'aquest web és oferir en un sol espai la informació dels diversos serveis que ofereix la Generalitat en l'àmbit de l'atenció ciutadana que promou la Direcció General d'Atenció Ciutadana, des d'una perspectiva multicanal (atenció presencial, telefònica i digital).
La informació està estructurada en base a unes pautes comunes (definició, procediment, pautes d'estil, solució tecnològica, guies i manuals i imatge corporativa), que faciliten l'accés a la informació d'una manera àgil i ràpida.
Subscripció al butlletí electrònic
Finalitat: Gestió de la subscripció
Legitimació: Execució d'un contracte
Destinataris: No se cediran dades a tercers, tret que sigui obligació legal
Drets: Accedir a les dades, rectificar-les, suprimir-les, sol·licitar-ne la portabilitat, oposar-se al tractament i sol·licitar-ne la limitació
Informació addicional o detallada
Qui és el responsable del tractament de les vostres dades?
Delegat de Protecció de Dades: Finca Torreferrussa, Crta.
Amb quina finalitat tractem les vostres dades personals?
Al Centre de la Propietat Forestal, tractem la informació que ens faciliten les persones interessades amb la finalitat de gestionar l'enviament del butlletí electrònic del Centre de la Propietat Forestal.
En cap moment es realitzen perfils comercials ni es prendran decisions automatitzades sobre la base d'aquestes dades.
Les dades personals proporcionades es conservaran mentre l'interessat no en sol·liciti la supressió.
Quina és la legitimació per al tractament de les vostres dades?
La base legal per al tractament de les vostres dades és l'execució del contracte de subscripció a la recepció del butlletí electrònic que ens heu sol·licitat.
Les dades no es comunicaran a terceres parts, inclosos tercers països o entitats.
Tret que sigui obligació legal.
Qualsevol persona té dret a obtenir confirmació sobre si al Centre de la Propietat Forestal estem tractant dades personals que la concerneixen, o no.
Les persones interessades tenen dret a accedir a les seves dades personals, així com a sol·licitar la rectificació de les dades inexactes o, si escau, sol·licitar-ne la supressió, entre altres motius, quan les dades ja no siguin necessàries per a les finalitats per les quals es van recollir.
En determinades circumstancies previstes a l'article 18 RGDP, els interessats poden sol·licitar la limitació dels tractament de les seves dades.
En aquest cas, únicament les conservarem per exercir o defensar reclamacions.
Els interessats poden oposar-se al tractament de les seves dades amb finalitats de màrqueting, inclosa l'elaboració de perfils.
El Centre de la Propietat Forestal deixarà de tractar les dades, tret de motius imperiosos o per exercir o defensar possibles reclamacions.
En virtut del dret a la portabilitat, els interessats tenen dret a obtenir les seves dades personals en un format estructurat d'ús comú i lectura mecànica i transmetre'ls a un altre responsable.
Mitjançant escrit adreçat al Centre de la Propietat Forestal, Finca Torreferrussa, Crta.
Mitjançant escrit a l'adreça electrònica [EMAIL]
Quines vies de reclamació hi ha?
Si considereu que els vostres drets no s'han atès adequadament, teniu dret a presentar una reclamació davant la Autoritat Catalana de Protecció de Dades.